Oterman metsästysseura r.y:n
Seuran nimi


SÄÄNNÖT




1 §

YHDISTYKSEN NIMI, KOTIPAIKKA, PERUSTAMISAIKA, KIELI, JÄSENLIITTO JA -PIIRI

Yhdistyksen nimi : Oterman metsästysseura r.y

Kotipaikka : Vaala

Kunta Oulun läänissä.

Yhdistys on perustettu helmikuun 15 p:nä. 1967

Ja siitä käytetään näissä säännöissä nimitystä seura.

Seuran kieli on Suomi 

Seura on Suomen Metsästäjäliitto piiri ry:n jäsen. Piirin jäsenenä seura noudattaa piirin sääntöjä ja määräyksiä.




2§


SEURAN TARKOITUS

Seuran tarkoituksena on harjoittaa


1) järkiperäistä metsästystä


2) riistanhoito- ja luonnonsuojelutoimintaa


3) metsästysampumaurheilua ja


4) kenneltoimintaa




3§  


SEURAN TOIMINTAMUODOT

Tarkoitustaan seura toteuttaa


1) hankkimalla käyttöönsä metsästys- ja riistanhoitoalueita


2) suorittamalla riistanhoitotöitä


3) valvomalla metsästys- ja riistanhoitoalueillaan tapahtuvaa metsästystä


4) seuraamalla toimialueensa riistatilannetta


5) huolehtimalla luonnonsuojeluun liittyvistä käytännön toimista


6) kouluttamalla jäseniään


7) järjestämällä metsästys- ja urheiluammunnan suoritus- ja kilpailutilaisuuksia, mitä varten 

                          seura voi  asianomaisella luvalla rakentaa ja ylläpitää ampumarataa ja


8) edistämällä metsästyskoiratoimintaa




4 §


SEURAN JÄSENET

Seuran varsinaiseksi tai koejäseneksi johtokunta voi hyväksyä henkilön, joka sitoutuu noudattamaan seuran ja Suomen Metsästäjäliitto piiri ry:n sääntöjä ja päätöksiä.

Koejäsenyys kestää enintään 2 vuotta, minkä ajan kuluessa seuran johtokunnan on päätettävä koejäsenen hyväksymisestä seuran varsinaiseksi jäseneksi tai hylkäämisestä.

Kunniapuheenjohtajaksi tai kunniajäseneksi voidaan johtokunnan esityksestä seuran kokouksen päätöksellä kutsua henkilö, joka on erittäin huomattavasti edistänyt seuran toimintaa. Kunniapuheenjohtajan ja kunniajäsenten arvo on elinikäinen.




5§


JÄSENEN VELVOITTEET JA MAKSUT

Jäsen on velvollinen noudattamaan metsästystä harjoittaessaan ja muussa toiminnassaan seuran sääntöjä ja päätöksiä sekä suorittamaan  seuraan liittyessään liittymismaksun ja heinäkuun loppuun mennessä vuotuisen jäsenmaksun, joiden suuruuden seuran vuosikokous vuosittain määrää.

Hirviseurueeseen syksyllä mukaan lähtevät sitova ilmoittautuminen 15 tammikuuta mennessä seuran johtokunnalle.

Koejäseneltä ei peritä liittymismaksua eikä hänellä ole äänioikeutta. Muutoin koejäsenellä on samat oikeudet ja velvollisuudet kuin varsinaisellakin jäsenellä paitsi, että koejäsen voi metsästää ainoastaan varsinaisen jäsenen valvonnassa ja koejäsenen hirvieläinjahtiin osallistumisesta päättää seuran johtokunta.

Kunniapuheenjohtaja ja kunniajäsenet ovat vapautetut jäsenmaksuista.



6 §


SEURASTA EROAMINEN

Jäsenellä on oikeus milloin tahansa erota seurasta ilmoittamalla siitä seuran johtokunnalle tai sen puheenjohtajalle. Jäsen voi myös erota ilmoittamalla siitä seuran kokouksessa pöytäkirjaan merkittäväksi.




7 §


SEURASTA EROTTAMINEN
Seuran johtokunta voi erottaa jäsenen, joka

1) laiminlyö näissä säännöissä mainittujen maksujen suorittamisen

2) toimii yhdistyksen sääntöjen tai hyvien metsästystapojen vastaisesti

3) rikkoo metsästystä koskevia lakeja, asetuksia tai määräyksiä tai

4) toimii seuran tarkoitusperien vastaisesti.

Ennen päätöksentekoa  johtokunnan on varattava asianosaiselle jäsenelle tilaisuus selityksen antamiseen asiassa, jollei erottamisen syynä ole näissä säännöissä mainittujen maksujen maksamatta jättäminen.

Erotetulla on oikeus vedota seuran seuraavaan kokoukseen. Vetoomus on annettava tiedoksi kirjallisesti seuran johtokunnalle 30 päivän kuluessa kirjallisen erottamispäätöksen postituspäivästä po. päivää  lukuun ottamatta. Ellei vetoomusta esitetä edellä mainitussa järjestyksessä, tulkoon erottamispäätös voimaan heti määräajan päätyttyä. Muussa tapauksessa jäsen katsottakoon erotetuksi vasta sitten, kun seuran  

kokous on vahvistanut erottamispäätöksen.

Eroava tai erotettu jäsen on velvollinen suorittamaan ennen jäsensuhteensa lakkaamista  hänelle kuuluvat maksut, eikä hänellä ole oikeutta saada mitään seuran kiinteästä tai irtaimesta omaisuudesta.




8 § 


SEURAN VARSINAINEN JA YLIMÄÄRÄISET KOKOUKSET

Seura pitää vuosittain yhden kokouksen huhti-kesäkuussa. Kokouksen paikan ja tarkemman ajan määrää johtokunta. Kokous voi olla läsnäolokokous, etäkokous tai hybridikokous.
Kutsu varsinaiseen ja ylimääräiseen seuran kokoukseen on julkaistava vähintään seitsemän (7) vuorokautta ennen kokousta seuran internetsivuilla tai toimitettava jäsenille sähköpostitse tai tekstiviestillä.



9 § 

VUOSIKOKOUSASIAT  
Vuosikokouksessa käsitellään seuraavat asiat:

1) Valitaan kokouksen puheenjohtaja, sihteeri, pöytäkirjantarkastaja ja ääntenlaskija

2) Todetaan kokouksen laillisuus

3) Hyväksytään työjärjestys

4) Esitetään seuran toimintakertomus, tilinpäätös ja toiminnantarkastajien lausunto edelliseltä vuodelta ja 

    päätetään tilien hyväksymisestä ja tilinpäätöksen vahvistamisesta

5) Päätetään vastuuvapauden myöntämisestä johtokunnalle ja muille tilivelvollisille

6) Toimitetaan johtokunnan puheenjohtajan vaali

7) Toimitetaan johtokunnan jäsenten vaali erovuoroisten tilalle

8) Toimitetaan toiminnantarkastajan ja hänen henkilökohtaisen varamiehen vaali alkaneelle toiminta
     vuodelle

9) Vahvistetaan toiminta- ja riistanhoitosuunnitelma alkanutta toimintavuotta varten

10) Päätetään seuran liittymis- ja jäsenmaksun suuruudesta 
11) Vahvistetaan alkaneen vuoden tulo- ja menoarvio

12) Päätetään seuran metsästysjärjestelyistä

13) Käsitellään mahdolliset seuran jäsenten erottamistapaukset, milloin seuran jäsen on sääntöjen 7 §:n 

      mukaan saattanut erottamisensa seuran kokouksen ratkaistavaksi

14) Valitaan seuran edustajat ja heidän varamiehensä piirikokouksiin

15) Käsitellään muut johtokunnan tai seuran jäsenten johtokunnalle vähintään kolme viikkoa ennen vuo-  

      sikokousta esittämät ja kokouskutsussa mainitut asiat
16) Keskustellaan muista mahdollisista esille tulevista asioista, joista ei kuitenkaan voida tehdä päätöstä




10 §

SEURAN YLIMÄÄRÄINEN KOKOUS
Seuran ylimääräinen kokous on pidettävä, kun seuran kokous niin päättää tai johtokunta katsoo siihen olevan aihetta taikka vähintään yksi kymmenesosa ( 1/10 ) seuran äänioikeutetuista jäsenistä sitä ilmoittamansa asian käsittelyä varten vaatii.

Jälkimmäisessä tapauksessa vaatimus kokouksen pitämisestä on esitettävä kirjallisesti seuran johtokunnalle. Ylimääräinen kokous on pidettävä kahden kuukauden kuluessa vaatimuksen esittämisestä. Kokouskutsusta on voimassa, mitä sääntöjen  8 §:ssä on määrätty.




11 §

PÖYTÄKIRJAN PITÄMINEN

Seuran, sen johtokunnan, toimikuntien, jaostojen ja valiokuntien kokouksissa on pidettävä pöytäkirjaa. Seuran kokousten pöytäkirjan on kokouksen puheenjohtajan ja sihteerin allekirjoitettava sekä valitun tarkastajan tarkastettava.




12 §

SEURAN PÄÄTÖKSENTEKOJÄRJESTYS

Seuran päätökset tehdään yksinkertaisella ääntenenemmistöllä. Äänten sattuessa tasan ratkaisee puheenjohtajan ääni paitsi vaaleissa arpa.

Jokaisella liittymismaksunsa  ja kokoukseen mennessä jäsenmaksunsa maksaneella jäsenellä on yksi ääni. Valtakirjalla ei saa äänestää.

Sääntöjen  muuttamisesta, seuran purkamisesta tai seuran omaisuuden pääosan luovuttamista koskevassa asiassa seuran päätökseksi tulee se mielipide, jota on kannattanut vähintään kolme neljäsosaa (3/4) äänestyksessä annetuista äänistä.




13 §

SEURAN TILI- JA TOIMINTAVUOSI
Seuran tili- ja toimintavuosi on kalenterivuosi. Johtokunnan tulee luovuttaa tilit ja tilinpäätös toiminnantarkastajille tarkastettavaksi vähintään kolme viikkoa ennen vuosikokousta. Toiminnantarkastajan on annettava lausuntonsa johtokunnalle viimeistään kaksi viikkoa ennen vuosikokousta.




14 §

SEURAN JOHTOKUNTA JA SEN EROVUOROISUUS
Seuran toimintaa johtaa ja sen taloudenhoidosta sekä omaisuudesta huolehtii ja vastaa sekä seuraa edustaa vuosikokouksen valitsema johtokunta.

Johtokuntaan kuuluu kolmeksi vuodeksi valittu puheenjohtaja ja kolmeksi vuodeksi valitut 4 jäsentä. Johtokunnan jäsenistä on kolmen vuoden välein erovuorossa puolet. Ensimmäisellä kerralla eroaa arvan perusteella puolet johtokunnan jäsenistä. Tämän jälkeen erovuoroisuus määräytyy vuoron mukaan. Jos jäsen kesken toimikautta estyy tehtävänsä hoitamisesta, seuran kokous valitsee hänen tilalleen jäljellä olevaksi toimikaudeksi uuden jäsenen, mikäli katsoo sen tarpeelliseksi. Johtokunta valitsee täysi-ikäisten jäsentensä keskuudesta varapuheenjohtajan sekä lisäksi sihteerin ja taloudenhoitajan, jotka voidaan valita myös johtokunnan ulkopuolelta. 

Johtokunta kokoontuu puheenjohtajan tai hänen ollessaan estynyt, varapuheenjohtajan kutsusta, milloin nämä katsovat kokouksen tarpeelliseksi, tai kun puolet johtokunnan jäsenistä sitä kirjallisesti heiltä vaatii.




15 §  

PÄÄTÖSVALTAISUUS
Johtokunta on päätösvaltainen silloin, kun puheenjohtaja tai hänen estyneenä ollessaan varapuheenjohtaja sekä vähintään puolet muista jäsenistä on saapuvilla.




16 §

SEURAN NIMENKIRJOITTAJAT
Seuran nimen kirjoittaa puheenjohtaja tai varapuheenjohtaja tai sihteeri kukin erikseen.




17 §

JOHTOKUNNAN TEHTÄVÄT
Johtokunnan tehtävänä on erityisesti

1) toimia seuran ylimpänä ja toimeenpanevana ja valvovana elimenä, niin että seuran tarkoituksen ja ta-

    voitteiden mukaiset toiminnat toteutetaan suunnitelmien mukaisesti

2) olla vastuussa seuran toiminnasta lakien ja asetusten mukaisesti

3) suunnitella ja kehittää seuran kokonaistoimintaa sekä johtaa seuran toimintaa sen tarkoituksen ja ta-

    voitteiden mukaisesti

4) vahvistaa tehtävänjako keskuudessaan sekä valita tarvittavat toimikunnat, valiokunnat, jaostot ja työ-

    ryhmät suorittamaan niille määrättyjä johtokunnalle vastuullisia tehtäviä

5) vastata seuran ulkopuolelle suuntautuvasta toiminnasta

6) vastata jäsenliitojen ja piirien sääntöjen ja ohjeiden seuralle asettamista velvoitteista

7) nimetä edustajat Suomen Metsästäjäliiton ja Vaalan RHY:n kokouksiin, ellei seuran vuosikokous jo ole asiasta päättänyt.

8) vastata seuran kokousten antamista velvoitteista

9) pitää seuran jäsenluetteloa 

10) hoitaa huolellisesti seuran taloutta ja omaisuutta

11) hoitaa seuran tiedotustoimintaa

12) hyväksyä ja erottaa jäsenet

13) valita sekä tarvittaessa erottaa seuran toimihenkilöt

14) päättää seuran ansiomerkkien ja huomionosoitusten myöntämisestä sekä tehdä esityksiä muista huo

      mionosoituksista

15) tehdä metsästysvuokra- ja muut metsästysalueiden käyttöä koskevat sopimukset sekä

16) ryhtyä kaikkiin toimenpiteisiin, joita seuran etu vaatii




18 §
SEURAN METSÄSTYSSÄÄNNÖT JA HIRVIELÄINTEN JAHTISÄÄNNÖT
Seuran yleiset metsästyssäännöt ja hirvieläinten jahtisäännöt ja näihin tehtävät muutokset vahvistetaan seuran kokouksissa. 




19 §

SEURAN VAROJEN JA ARKISTON SIIIRTO SEURAN PURKAUTUESSA
Jos seura puretaan, käytetään sen jäljelle jääneet varat viimeisen kokouksen päätöksen mukaisesti johonkin seuran toimintaa lähellä olevaan tarkoitukseen. 

Seuran arkisto siirretään Suomen Metsästysmuseoyhdistys -  Jaktmuseiföreningen i Finland ry:lle

( Suomen metsästysmuseo ).

Seuran purkautumisesta on tehtävä ilmoitus yhdistysrekisteriviranomaisten lisäksi Suomen Metsästäjäliitto:lle ja Vaalan RHY:lle.




20 §


MUUTA
Muutoin noudatettakoon, mitä laissa yhdistyksistä on säädetty

